Politidistriktet ble opprettet 1. januar 2002 ved en sammenslåing av Senja politidistrikt, Narvik politidistrikt og Lofoten og Vesterålen politidistrikt. Den 1. januar 2016 ble politidistriktet delt etter fylkesgrensen, slik at de syv nordligste kommunene inngikk i det nye Troms politidistrikt, mens de øvrige 15 inngikk i det nye Nordland politidistrikt. Dette som en følge av regjeringen Erna Solbergs nærpolitireform, som blant annet reduserte antall politidistrikter i Norge fra 27 til 12.